Official Journal L 200 , 24/08/1995 P. 0038 - 0041



ROZHODNUTIE KOMISIE z 27. júla 1995, ktorým sa navrhuje predbežný zoznam tretích krajín, z ktorých členské štáty povoľujú dovozy mlieka a výrobkov na báze mlieka a ktorým sa zrušuje rozhodnutie 94/70/ES (Text s významom pre EHP) (95/340/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/46/EHS zo 16. júna 1992 ustanovujúcu hygienické predpisy pre výrobu a uvádzanie na trh surového mlieka, tepelne opracovaného mlieka a mliečnych výrobkov1 naposledy zmenenú a doplnenú Zmluvou o pristúpení Rakúska, Fínska a Švédska, a najmä na jej článok 23 (2) a (3), keďže rozhodnutie Komisie 94/70/ES2, naposledy zmenené a doplnené Zmluvou o pristúpení Rakúska, Fínska a Švédska navrhuje predbežný zoznam tretích krajín, z ktorých členské štáty schvaľujú dovozy surového mlieka, tepelne opracovaného mlieka a mliečnych výrobkov; keďže bola, vzhľadom na rôzne výrobky, ktorých sa to týka, vypracovaná klasifikácia; keďže, vzhľadom na skúsenosti a na základe najnovšej správy Vedeckého veterinárneho výboru o odporúčaniach pre spracovanie mlieka pochádzajúceho z oblastí postihnutých slintačkou a krívačkou, je odôvodnené to preskúmať; keďže je kvôli jasnosti vhodné zrušiť rozhodnutie 94/70/ES a vypracovať nový zoznam; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Členské štáty schvaľujú dovozy surového mlieka a výrobkov na báze surového mlieka z tretích krajín, ktoré sú uvedené v časti A zoznamu v prílohe. Článok 2 Členské štáty schvaľujú dovozy mlieka a mliečnych výrobkov, ktoré prešli šetrným tepelným ošetrením s tepelným účinkom, ktorý sa prinajmenšom rovná tepelnému účinku dosiahnutému pasterizáciou pri najmenej 72 0C po dobu najmenej 15 sekúnd na zabezpečenie negatívnej reakcie fosfatázovej aktivity z tretích krajín, ktoré sú uvedené v časti B zoznamu v prílohe. Článok 3 Členské štáty schvaľujú dovozy mlieka a mliečnych výrobkov, ktoré prešli: buď: 1. procesom sterilizácie, pomocou ktorého bola dosiahnutá hodnota Fo rovnajúca sa trom alebo väčšia ako tri alebo 2. počiatočným tepelným ošetrením v trvaní najmenej 15 sekúnd s ohrevom pri najmenej 72 0C, po vykonaní ktorej musí byť výsledok skúšky fosfatázovej aktivity negatívny, po ktorom nasledovalo: buď a) i) v prípade mlieka alebo mliečnych výrobkov určených na ľudskú spotrebu: - druhé tepelné spracovanie zahrnujúce vysokotepelnú pasterizáciu, spracovanie pri ultravysokej teplote (UVT) alebo sterilizáciu, pri ktorých sú v každom prípade výsledky skúšky fosfatázovej aktivity negatívne a skúšky peroxidázovej aktivity negatívne alebo - u sušeného mlieka alebo výrobkov na báze sušeného mlieka druhé tepelné spracovanie s tepelným účinkom, ktorý sa prinajmenšom rovná tepelnému účinku dosiahnutému počiatočným tepelným ošetrením a po vykonaní ktorej musí byť výsledok skúšky fosfatázovej aktivity negatívny, po ktorej nasleduje proces sušenia alebo ii) v prípade mlieka alebo mliečnych výrobkov, ktoré nie sú určené na ľudskú spotrebu: - druhé tepelné ošetrenie s tepelným účinkom, ktorý sa prinajmenšom rovná tepelnému účinku dosiahnutému počiatočným tepelným ošetrením a po vykonaní ktorej musí byť výsledok skúšky fosfatázovej aktivity negatívny, po ktorom by v prípade sušeného mlieka alebo výrobkov na báze sušeného mlieka nasledoval proces sušenia alebo (b) taký proces acidifikácie, v ktorom sa hodnota pH menej ako 6 zachová najmenej jednu hodinu, z tretích krajín uvedených v časti C zoznamu v prílohe. Článok 4 Rozhodnutie 94/70/ES sa zrušuje. Článok 5 Toto rozhodnutie sa bude uplatňovať od 2. februára 1996. Článok 6 Toto rozhodnutie je adresované členským štátom. V Bruseli 27. júla 1995. Za Komisiu Franz FISCHLER člen Komisie PRÍLOHA Zoznam tretích krajín, ktoré boli v zásade schválené a dovozy spĺňajú príslušné veterinárne a zdravotné požiadavky Kód krajiny ISO Tretia krajina A B C AL Albánsko 0 0 + AR Argentína 0 +(1) + AU Austrália 0 + + BG Bulharsko 0 + + BR Brazília 0 0 + BW Botswana 0 0 + BY Bielorusko 0 0 + BZ Belize 0 0 + Bosna a Hercegovina 0 0 + CA Kanada 0 + + CH Švajčiarsko + + + CL Čile 0 + + CN Čínska ľudová republika 0 0 + CO Kolumbia 0 0 + CR Kostarika 0 0 + CU Kuba 0 0 + CY Cyprus + + + CZ Česká republika 0 + + DZ Alžírsko 0 0 + EE Estónsko 0 + + ET Etiópia 0 0 + GL Grónsko 0 + + GT Guatemala 0 0 + HK Hongkong 0 0 + HN Honduras 0 0 + HR Chorvátsko 0 + + HU Maďarsko 0 + + IL Izrael 0 + + IN India 0 0 + IS Island + + + KE Keňa 0 0 + LI Litva 0 + + LV Lotyšsko 0 + + MA Maroko 0 0 + MG Madagaskar 0 0 + MK Macedónsko 0 + + MT Malta + + + Mu Maurícius 0 0 + MX Mexiko 0 0 + NA Namíbia 0 0 + Ni Nikaragua 0 0 + NZ Nový Zéland + + + 0 Panama 0 + PL Poľsko 0 + + PY Paraguaj 0 0 + RO Rumunsko 0 + + RU Rusko 0 0 + SG Singapur 0 0 + SK Slovenská republika 0 + + SL Slovinsko 0 + + SU Salvádor 0 0 + SZ Svazijsko 0 0 + TH Thajsko 0 0 + TN Tunisko 0 0 + TR Turecko 0 0 + UA Ukrajina 0 0 + US Spojené štáty americké + + + UY Uruguaj 0 0 + ZA Južná Afrika 0 0 + ZW Zimbabwe 0 0 + (1) Iba ak mlieko pochádza z hospodárstiev, ktoré sa nachádzajú južne od 42. rovnobežky. (1) Ú. v. ES č. L 268, 14.9.1992, s. 1. (2) Ú. v. ES č. L 36, 8.2.1994, s. 5.